als_Latn dik_Latn sna_Latn
Ngrihet aktakuza për rastin e pasaportave
Një prokuror ndërkombëtar nga Prokuroria Themelore e Prishtinës ka ngritur aktakuzë në Departamentin për Krime të Rënda të Gjykatës Themelore të Prishtinës kundër nëntë të pandehurve për të ashtuquajturin “rasti i pasaportave”.
Ky rast ka të bëjë me vjedhjen e 1.4 milion eurove, që ka ndodhur në kuadër të kontratës publike për furnizim me pasaporta biometrike në Ministrinë e Punëve të Brendshme të Kosovës. Të pandehurit akuzohen për Krim të organizuar dhe Shpëlarje të parave, si dhe vepra tjera penale.
Rasti është duke u ndjekur nga një ekip i përbërë nga një prokuror ndërkombëtar dhe një vendas nga Prokuroria Themelore në Prishtinë.
als_Latn als_Latn als_Latn als_Latn